सलोनी र अभिलाषा विजयी
सलोनी तामाङ र अभिलाषा विष्ट आठौं सिटिजन्स बैंक खुला टेनिस प्रतियोगिताको महिला सिंगल्सतर्फ सेमिफाइनलमा पुगेका छन् ।
काठमाडौँ — सलोनी तामाङ र अभिलाषा विष्ट आठौं सिटिजन्स बैंक खुला टेनिस प्रतियोगिताको महिला सिंगल्सतर्फ सेमिफाइनलमा पुगेका छन् ।सलोनीले इभा अधिकारीलाई ६–०, ६–० ले र अभिलाषाले इन्द्रकला श्रेष्ठलाई ६–०, ६–० कै सोझो सेटमा हराएर अन्तिम चारमा स्थान बनाएका हुन् । सोही स्पर्धामा सर्भानी श्रेष्ठले भगवती बिकले बीचमै खेल त्यागेपछि सेमिफाइनल सुरक्षित गरिन् । सर्भानीले पहिलो सेटमा ६–० ले अग्रता बनाएकी थिइन् । इशाश्री शाहले प्रकृति श्रेष्ठलाई ६–३, ६–२ ले हराएर अन्तिम चार पक्का गरिन् । भेट्रान ४५ वर्षमाथि सिंगल्समा चन्द्र शाही, गोपी भट्टराई, रोहित सुनुवार र महेश श्रेष्ठ विजयी हुँदै सेमिफाइनलमा पुगेका छन् । चन्द्र शाहीले हरिबहादुर बस्नेतलाई ६–१, ६–१ ले, गोपीले शरण गुरुङलाई ६–४, ७–६ ले, रोहितले मनोज शाहलाई ६–०, ६–१ ले र महेशले विमल गुरुङलाई ६–२, ४–६, १०–६ ले हराए । ५५ वर्षमाथि पुरुष सिंगल्समा विमल गुरुङ, सुशील पाण्डे, प्रदीप बहादुर शाह, उत्तम कुमार लामा, निरञ्जनकुमार श्रेष्ठ, इन्द्रबहादुर शाह, वाल्टर स्मिथ र ध्रुवबहादुर गुरुङ विजयी हुँदै क्वाटरफाइनलमा पुगेका छन् ।